L 100/8 Den Europæiske Unions Tidende 17.4.2015 II (Ikke-lovgivningsmæssige retsakter) FORORDNINGER KOMMISSIONENS DELEGEREDE FORORDNING (EU) 2015/602 af 9. februar 2015 om ændring af Europa-Parlamentets og Rådets forordning (EU) nr. 978/2012 for så vidt angår sårbarhedstærsklen defineret i punkt 1, litra b), i bilag VII til samme forordning EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 ()), særlig artikel 9, stk. 2, og ud fra følgende betragtninger: (1) — Ihenhold til artikel 9, stk. 1, litra a), i forordning (EU) nr. 978/2012 kan et land, der er omfattet af det generelle toldpræferencearrangement (GSP), indrømmes toldpræferencerne i den særlige ansporende ordning for bæredygtig udvikling og god regeringsførelse, hvis det betragtes som sårbart på grund af mangel på diversificering og utilstrækkelig integration i det internationale handelssystem, jf. bilag VII. (2) For at et land kan betragtes som sårbart, skal det i overensstemmelse med punkt 1, litra b), i bilag VII ud over betingelsen i punkt 1, litra a), i nævnte bilag være et land, hvor importen af varer opført på listen i bilag IX til Unionen i gennemsnit udgør mindre end tærsklen på 2 % i værdi af den samlede import til Unionen af varer opført i dette bilag med oprindelse i GSP-begunstigede lande i de seneste tre på hinanden følgende år. (3) — Når listen over GSP-begunstigede lande ændres, tillægges Kommissionen ved forordning (EU) nr. 978/2012 beføjelse til at vedtage delegerede retsakter med henblik på at ændre bilag VII for at revidere den sårbarhedstærskel, der er defineret i punkt 1, litra b), i bilag VII (herefter sårbarhedstærsklen), og derved bibeholde forholdsmæssigt den samme vægtning af sårbarhedstærsklen som beregnet i henhold til bilag VII. (4) — Med virkning fra den 1. januar 2015 blev Kina, Ecuador, Maldiverne og Thailand ved Kommissionens delegerede forordning (EU) nr. 1421/2013 (?) fjernet fra listen over GSP-begunstigede lande opført i bilag II til forordning (EU) nr. 978/2012. På grund af den betydelige andel af GSP-importen, som ovennævnte lande tegner sig for, nødvendiggør deres fjernelse fra listen over begunstigede lande en ændring af sårbarhedstærsklen. (5) — Som følge af alle de ændringer, der blev foretaget af listen over lande i bilag II til forordning (EU) nr. 978/2012 mellem forordningens ikrafttræden og den 1. januar 2015, vil den samlede import til Unionen fra alle GSP-begunstigede lande i gennemsnit falde til 30,55 % i de seneste tre på hinanden følgende år (2011-2013). En forøgelse af sårbarhedstærsklen fra 2 % til 6,5 % fra den 1. januar 2015 ville derfor bibeholde forholdsmæssigt den samme vægtning af sårbarhedstærsklen som fastsat i bilag VII. () EUTL 303 af 31.10.2012, s. 1. () Kommissionens delegerede forordning (EU) nr. 1421/2013 af 30. oktober 2013 om ændring af bilag I, II og IV til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer (EUT L 355 af 31.12.2013, s. 1).